Diari Oficial de la Generalitat Valenciana


Sumari del DOGV 4858, del 07-10-2004 (2004/10572)

ORDE de 24 de setembre de 2004, de la Conselleria d'Agricultura, Pesca i Alimentació, per la qual es modifiquen determinats articles i es publiquen les línies de subvenció i els imports globals màxims per al 2004, de l'Orde de 15 de febrer de 2001 que aprova el règim d'ajudes per al foment i desenvolupament del cooperativisme agrari valencià.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4858

Data del DOGV
:   07-10-2004

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2004/10344


Data del document
:   24-09-2004

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Anàlisi jurídica

 Descriptors 

:   * suport econòmic
    * ajuda a l'agricultura
    * cooperativa agrícola
    * ajuda pública

ORDE de 24 de setembre de 2004, de la Conselleria d'Agricultura, Pesca i Alimentació, per la qual es modifiquen determinats articles i es publiquen les línies de subvenció i els imports globals màxims per al 2004, de l'Orde de 15 de febrer de 2001 que aprova el règim d'ajudes per al foment i desenvolupament del cooperativisme agrari valencià. [2004/F10173]
  
Atesa la importància de l'activitat d'agroturisme per la seua contribució a la diversificació econòmica de les zones rurals, i com a conseqüència del seu desenvolupament, i tenint en compte l'impuls sostingut d'esta conselleria a les iniciatives per a la constitució i foment de les cooperatives d'agroturisme, s'estima convenient articular el seu desenvolupament futur de manera que es potencien les actuacions conjuntes referides a l'oferta turística.
  
Atés que és pertinent recollir l'experiència acumulada en l'aplicació de la norma que es modifica, i adequar els criteris per a la concessió de les ajudes previstes en aquella per a aconseguir una aplicació eficaç de les disponibilitats pressupostàries.
  
Atés el que disposa l'article 47.11 del Text Refós de la Llei d'Hisenda Pública de la Generalitat Valenciana, així com la Llei 17/2003, de Pressupostos de la Generalitat Valenciana per al 2004.
  
Vista la proposta del director general de Producció i Comercialització Agrària, en l'exercici de les funcions que tinc atribuïdes
  
ORDENE
  
Article 1
  
L'Orde de 15 de febrer de 2001, d'esta conselleria, que aprova el règim d'ajudes per al foment i desenvolupament del cooperativisme agrari valencià, es modifica en els termes següents:
  
1. Article 1. Afegir un últim paràgraf:
  
«També s'inclouen en este règim les cooperatives l'objecte social de les quals es referisca als serveis i funcions empresarials relacionats amb el desenvolupament rural, previstos en l'article 87.e) de la Llei 8/2003, de Cooperatives de la Comunitat Valenciana.»
  
2. Els articles 6.2, 11.4, el primer paràgraf de l'article 21.2 i l'article 25.3 tindran el text següent:
  
«La subvenció es modularà en funció de:
  
- Altres subvencions i ajudes públiques obtingudes per al mateix projecte.
  
- L'activitat econòmica per a la qual se sol·licita l'ajuda i les altres activitats de la cooperativa, així com la seua incidència sobre la diversificació econòmica de dites activitats.
  
- La contribució al desenvolupament rural.
  
- Les ajudes concedides en anys anteriors i grau d'execució de les corresponents inversions auxiliades.»
  
3. Article 8.3. «Igualment es consideren prioritàries les sol·licituds que promoguen la coordinació de l'oferta, l'adquisició i gestió en comú de béns i serveis, així com l'oferta complementària agroturística, en els casos següents:
  
- El beneficiari, davall qualsevol forma jurídica, estarà constituït majoritàriament per cooperatives l'objecte social de les quals incloga l'activitat agroturística.
  
- El mínim de cooperatives integrants serà de tres cooperatives.
  
- Es garantisca la viabilitat econòmica i financera del projecte.
  
La prioritat s'estendrà a les iniciatives relacionades amb l'activitat agroturística, presentades per cooperatives que, complint els requisits previstos en esta orde, s'integren en projectes comuns que complisquen els anteriors casos.»
  
Article 2
  
Les ajudes es concediran en l'exercici 2004 a càrrec de les següents línies pressupostàries del programa 714.20, i imports globals màxims: línia T. 1672000, 20.882,55 euros, i línia T. 1366000, 271.008,58 euros.
  
Article 3
  
Les ajudes es tramitaran d'acord amb les bases reguladores de la citada orde, així com pel que disposa la Llei 38/2003, de 17 de novembre, General de Subvencions, i en la Llei 30/1992. del Règim Jurídic de les Administracions Públiques i del Procediment Administratiu Comú.
  
Disposicions addicionals
  
Primera
  
Les sol·licituds presentades en l'actual exercici es consideren acollides al que disposa esta orde.
  
Segona
  
La present orde queda supeditada al que disposa l'article 88.3 del Tractat Constitutiu de la Unió Europea i la resta de normativa aplicable sobre competència.
  
disposicions finals
  
Primera
  
El director general de Producció i Comercialització Agrària adoptarà les disposicions de desenvolupament de la present orde que siguen necessàries per a la seua aplicació.
  
Segona
  
La present orde entrarà en vigor l'endemà de la seua publicació en el Diari Oficial de la Generalitat Valenciana.
  
Tercera
  
Contra la present disposició, que posa fi a la via administrativa, es pot interposar un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos des del dia següent al de la publicació en el Diari Oficial de la Generalitat Valenciana.
  
València, 24 de setembre de 2004
  
El conseller d'Agricultura, Pesca i Alimentació,